Source: http://stecajnapisarna.com/osebni-stecaj/
Timestamp: 2020-03-31 22:36:34+00:00
Document Index: 6386777

Matched Legal Cases: ['sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Osebni stečaj - Stečajna pisarna
Rešitve v insolventnih situacijah 041/77-77-75
zasebnikom (zdravnikom, notarjem, odvetnikom, kmetom ali drugim fizičnim osebam, ki niso podjetniki in ki kot poklic opravljajo določeno dejavnost)
Pogoj za osebni stečaj je insolventnost dolžnika
če za več kot dva meseca zamuja z izpolnitvijo ene ali več obveznosti v skupnem znesku, ki presega trikratnik njegove plače, nadomestil ali drugih prejemkov, ki jih prejema redno v obdobjih, ki niso daljša od dveh mesecev
če sredstva na njegovih računih ne zadoščajo za izvršitev sklepa o izvršbi in tako stanje traja neprekinjeno zadnjih 60 dni ali s prekinitvami več kot 60 dni v obdobju zadnjih 90 dni, in takšno stanje traja na dan pred vložitvijo predloga za začetek postopka zaradi insolventnosti, ali
a) Zaposleni: Če za več kot dva meseca zamujate z izpolnitvijo ene ali več obveznosti v skupnem znesku, ki presega trikratnik vaše plače,
b) Brezposelni: Če za več kot dva meseca zamujate z izpolnitvijo ene ali več obveznosti v skupnem znesku, ki presega 1.000€,
c) Samostojni podjetnik:
če nimate odprtega nobenega bančnega računa v R. Sloveniji, ali če imate bančni račun pa je ta blokiran zaradi izvršb več kot 60 dni neprekinjeno ali pa, če znaša vsota vaših dolgov več, kot pa je vrednost vašega premoženja
potem ste insolventni in sodišče bo vašemu predlogu za osebni stečaj ugodilo, če se zanj odločite.
Celotno dokumentacijo za pričetek osebnega stečaja in postopka odpusta obveznosti pripravimo in sestavimo mi, vključno z vložitvijo dokumentacije na sodišče, kar za stečajnega dolžnika pomeni, da sam nima nobenih poti na sodišče. Sodišče izda sklep o začetku stečajnega postopka brez naroka, kar pospeši cel postopek.
Čas, ki ga potrebujemo za sestavo vseh vlog in vložitev na sodišče je 1-2 dni od prejema vseh potrebnih dokumentov od stečajnega dolžnika, sodišče pa pričetku osebnega stečaja odloči že v roku cca. 3 – 7 dni.
Cena sestave vseh vlog za pričetek postopka osebnega stečaja in postopka
odpusta obveznosti, vključno z vložitvijo vse dokumentacije na sodišče je 150,00 EUR. To je strošek naše pisarne.
Strošek overitve podpisa na izjavi o premoženju stečajnega dolžnika na upravni enoti je 3 EUR ali pri notarju je 17,08 EUR. Izjavo vam pripravimo v naši pisarni.
Ko bo sodišče začelo stečajni postopek bo iz proračuna sodišča založilo predujem za začetne stroške stečajnega postopka in nakazalo na račun stečajnega upravitelja. Le, če bo v vašem stečajnem postopku ugotovljena stečajna masa, se bo iz prodaje tega premoženja lahko plačalo stroške stečajnega postopka, če pa stečajne mase ni, pa stroški postopka dolžnika ne bremenijo.
• Fotokopije vseh bančnih kartic
• Zadnje tri izpiske iz TRR ali zbirni promet na računu za pretekle tri mesece
• Odločbo o nadomestilu za brezposelnost ali otroškem dodatku ali socialni denarni pomoči (če prejemate takšne dohodke)
• Zadnje tri plačilne liste, če ste zaposleni ali potrdilo o višini pokojnine, če prejemate pokojnino
• Rojstni listi vaših otrok, ki jih preživljate
• Fotokopija prometnega dovoljenja če ste lastnik avtomobila
• Dokazila o vašem zdravstvenem stanju
(Če ste bolni oz. se zdravite za dolgotrajnejšo boleznijo ali ste invalid, dostavite izvide, potrdila, ambulantne kartone, odločbe…. Karkoli imate od dokumentacije v zvezi s tem)
• Podatki o vaših dolgovih:
izvršbe, pozivi k plačilu, predlogi izvensodne poravnave, opomini, sodbe itd.
Če nimate dokumentacije:
Na vaši banki naročite, da vam natisnejo seznam blokad ali:
na vašem okrajnem sodišču, na izvršilnem oddelku naročite, da vam izročijo/natisnejo seznam aktualnih izvršilnih postopkov
Dokumentacija iz naše pisarne:
IZJAVA STEČAJNEGA DOLŽNIKA – podpis na tej izjavi morate overiti na upravni enoti ali pri notarju
Prevzem izjave
Izjava o ovirah za odpust obveznosti – to izjavo je potrebno samo podpisati, brez overitve
Vprašalnik – ta vprašalnik izpolnite in na koncu podpišete
Prevzem vprašalnika
Podatki o dolgovih:
Izpis odprtih postavk – obveznosti do dobaviteljev (dobite v vašem računovodstvu)
Fotokopije izvršb, izpis seznama blokad, ki ga dobite na vaši banki ali seznam izvršb, ki ga dobite na vašem okrajnem sodišču, na izvršilnem oddelku
Pozivi k plačilu, predlogi izvensodne poravnave, opomini, sodbe itd.
FURS: tam naročite izpis stanja dolga na tekoči datum
Podatki o premoženju – če obstaja:
Izpis odprtih postavk – terjatve do vaših kupcev (dobite v vašem računovodstvu
Izpis registra osnovnih sredstev (dobite v vašem računovodstvu
Izpis stanja (vrednosti) zalog (dobite v vašem računovodstvu
Fotokopijo prometnega dovoljenja če ste lastnik ali leasingojemalec avtomobila
Če ste zaposleni drugje poleg tega, da imate registriran s.p. (popoldanski s.p.), dostavite še:
Zadnje tri izpiske iz TRR ali promet na vseh bančnih računih za zadnje tri mesece
Odločbo o dodatku ali denarni socialni pomoči
Rojstni listi vaših otrok, ki jih preživljate
Dokazila o zdravstvenem stanju za vas in/ali vaše družinske člane:
Če ste bolni vi ali vaši družinski člani oz. se zdravite za dolgotrajnejšo boleznijo ali ste invalid, dostavite izvide, potrdila, ambulantne kartone, odločbe…. Karkoli imate od dokumentacije v zvezi s tem
Vso dokumentacijo nam lahko prinesete osebno v našo pisarno:
Poslovni center City, Ul. Vita Kraigherja 5, Maribor
4. nadstropje (desno dvigalo)
ali jo pošljete po pošti:
P.P. 1575
Druge informacije o osebnem stečaju
Ko se postopek osebnega stečaja začne, se zaustavijo oz. prekinejo vsi izvršilni postopki in rubeži. Vsi upniki, ki so vas do začetka stečaja terjali preko izvršb in morebiti rubežev, bodo morali prijaviti svoje terjatve v stečajno maso, iz katere bodo na koncu stečaja poplačani ali pa ne, če stečajne mase ne bo.
Kakor hitro ste v osebnem stečaju, boste ves čas postopka, do konca izteka poskusne dobe, ki jo določi sodišče (med 6 meseci do 5 let), lahko prejemali osebni dohodek, ki vam pripada do višine 673,84€ neto mesečno. Če vzdržujete otroke, se pa ta znesek 673,84€ poviša za dodatnih 231,72€ za vsakega otroka posebej.
Če prejemate socialne transferje (otroški dodatek, denarna socialna pomoč…), vam ti pripadajo v celoti. Enako vam pripada in ni možno kakor koli rubiti preživnine, ki bi jo morebiti prejemali za vzdrževane družinske člane (otroke).
Ko se izteče poskusna doba, sodišče zaključi postopek odpusta obveznosti, od takrat naprej boste lahko prejemali plačo in ostale dohodke neomejeno, dolgovi vam bodo odpuščeni in tudi lahko boste spet na novo pridobivali premoženje, ki vam ga nihče ne bo mogel zarubiti – od takrat dalje boste lahko živeli na novo.
Slaba stran osebnega stečaja je zlasti ta, da bo v stečaju prodano vaše premoženje, če ga imate. V premoženje, ki se proda, sodijo nepremičnine in avtomobili ter morebitno drugo premoženje, ki je vpisano v javne registre (plovila, vrednostni papirji in podobno).
Prav tako se bo pregledalo ali ste bili v preteklih 5 letih lastnik premoženja, ki bi ga morebiti podarili (s prepisi na druge osebe) ali prodali za neznatno plačilo oziroma celo fiktivno prodali ožje povezanim osebam. Če ste premoženje prodali po tržni ceni kupcem na trgu, takšna prodaja ni sporna oz. izpodbojna, sicer pa se za druge neodplačne prodaje (t.i. prepise premoženja družinskim članom ali zakoncu) smatra, da so takšni prodajni posli sporni in izpodbojni, takrat bo stečajni upravitelj zahteval vračilo premoženja v stečajno maso, vi pa ne boste deležni odpusta obveznosti.
Prav tako pa se bo upoštevalo premoženje, katerega je lastnik vaš zakonski ali zunajzakonski partner, če sta to premoženje pridobila skupaj z delom, potem je to vajino skupno premoženje, polovica tega premoženja pa bo sodila v stečajno maso.
O odpustu dolgov:
dolgovi, ki ostanejo nepoplačani iz prodaje premoženja ali pa če premoženja sploh ni – potem vsi dolgovi, pa se v postopku odpusta obveznosti, ki teče s stečajnim postopkom, ODPUSTIJO.
da se dolgovi odpustijo oz. da sodišče sploh začne postopek odpusta obveznosti, morate izpolnjevati prvi vstopni pogoj in sicer, da nimate v kazenski evidenci vpisanega nobenega kaznivega dejanja zoper premoženje ali gospodarstvo
prav tako pa se ne odpustijo popolnoma vsi dolgovi in sicer dolgovi za preživninske obveznosti, dolgovi za izrečene globe (npr. prometni prekrški) ter odškodnine za povzročene telesne poškodbe, pri samostojnih podjetnikih oz. bivših samostojnih podjetnikih pa še prispevki, ki jih dolgujejo FURS-u
sicer pa se odpustijo vsi dolgovi, ki so nastali do dneva začetka stečajnega postopka (razen zgoraj našteti)
Tukaj nam lahko pošljete sporočilo ali postavite vprašanje:
Vaše sporočilo je uspešno poslano!
Hvala, za vaše vprašanje oziroma sporočilo. Odgovor boste prejeli v najkrajšem možnem času.Lahko pa nas tudi pokličete na telefonsko številko 041/77-77-75.Stečajna pisarna.com
Napišite vprašanje ali sporočilo
Pošlji mi kopijo:
Soglašam, da se moji kontaktni podatki shranijo :